**Atbildes uz jautājumiem** par 14.1.1.1. pasākuma “Digitalizācijas iniciatīvas studiju kvalitātes pilnveidei”

Tekstā izmantotie saīsinājumi:

SAM MK noteikumi – Ministru kabineta 2021. gada 14. decembra noteikumi Nr. 836 „Darbības programmas "Izaugsme un nodarbinātība" 14.1.1. specifiskā atbalsta mērķa "Atveseļošanas pasākumi izglītības nozarē (ESF)" 14.1.1.1. pasākuma "Digitalizācijas iniciatīvas studiju kvalitātes pilnveidei" īstenošanas noteikumi”

14.1.1.1. pasākums – Darbības programmas "Izaugsme un nodarbinātība" 14.1.1. specifiskā atbalsta mērķa "Atveseļošanas pasākumi izglītības nozarē (ESF)" 14.1.1.1. pasākuma "Digitalizācijas iniciatīvas studiju kvalitātes pilnveidei".

**Saturs**

[1. Vispārīgi jautājumi 1](#_Toc100667638)

[2. Īstenošanas nosacījumi 3](#_Toc100667639)

[3. Vērtēšana/ Lēmumu pieņemšana 3](#_Toc100667640)

[4. Attiecināmās izmaksas 4](#_Toc100667641)

[5. Projekta iesnieguma aizpildīšana/ Pielikumi 5](#_Toc100667642)

[6. Personāls/Partneri 6](#_Toc100667643)

[7. Projekta rezultātu uzturēšana un ilgtspējas nodrošināšana 8](#_Toc100667644)

|  |  |
| --- | --- |
| **Jautājumi** | **Atbildes** |
| Vispārīgi jautājumi | |
| Lūdzu skaidrot (definēt) ko nozīmē adaptētā studiju satura un tehnoloģisko risinājumu atvērtība un koplietošana? | *Studiju satura un saistīto tehnoloģisko risinājumu* ***atvērtība*** *nozīmē to, ka projekta darbību rezultātā nerodas aizsargājams intelektuālais īpašums un* ***adaptēto saturu ir iespējams izmantot citiem interesentiem****, ja tas ir pamatoti un lietderīgi (atbilst adaptētā satura specifikai). Atvērtību var nodrošināt, izmantojot atvērtā koda risinājumu, vai citā veidā nosakot, cik daudz un kādā veidā projektā radītajam e-risinājumam var piekļūt citi interesenti, tai skaitā piedāvājot iespēju, piemēram, adaptēto studiju kursu apgūt citu augstskolu studējošajiem.*  *Atvērtie izglītības resursi ir jebkura formāta mācību un pētniecības resursi, kas atrodas publiskajā domēnā vai kuriem ir atvērtā licence, kas ļauj bezmaksas piekļuvi, izmantošanu, pielāgošanu un tālāk izplatīšanu bez vai ar nelieliem ierobežojumiem.*  ***Koplietošana*** *nozīmē – projekta iesniedzējs un sadarbības partneri kopīgi izmanto, piemēram, virtuālo laboratoriju, tehniski nodrošinot šādas iespējas pieslēgties visiem partneriem. E-risinājuma koplietošana primāri ir jānodrošina sadarbības partneriem, vienlaikus var paredzēt piekļuves iespējas arī citiem interesentiem (uz saprātīgiem nosacījumiem un adekvātu samaksu).*  *Augstskolas savstarpēji vienojas par nosacījumiem un savstarpējiem norēķiniem koplietošanas risinājumu izmantošanā.* |
| Vai projekta ietvaros sagatavotais materiāls un tehnoloģiskie risinājumi ir jānodrošina jebkuram (ne tikai projekta partnera augstskolā studējošā) interesentam?  Lūdzu skaidrot, kā plānota loģistika starp projektiem, ja tiek prasīta nepārklāšanās tēmās. Kredītpunkta izmaksas dažādām programmām un augstskolā, tai skaitā privātajām? | *Projekta iesnieguma vērtēšanas kritērijs Nr. 2.3.4. nenosaka, ka projekta ietvaros sagatavotais materiāls un tehnoloģiskie risinājumi ir jānodrošina jebkuram interesentam.* ***Projekta iesniedzējam ir jāizvērtē****, kurus risinājumus ir lietderīgi un ir iespējams piedāvāt bez ierobežojumiem ikvienam interesantam, kurus ierobežotam interesentu lokam un uz kādiem nosacījumiem (piemēram, nosakot pieejas tiesības), un kurus risinājumus ir lietderīgi, jēgpilni un pamatoti izmantot tikai projekta iesniedzēja un sadarbības partnera institūcijās (piemēram gadījumos, kad adaptētais saturs attiecas uz specifisku jomu, kas ir saistoša tikai noteiktas specializācijas jomas studējošajiem. Nav pieļaujams, ka, piemēram, projektā sagatavotajam studiju modulim/kursam nav iespējas piekļūt un to izmantot kādai citai augstskolai, kurai tas būtu ļoti aktuāls (ja tā ir gatava segt attiecīgas izmaksas).*  *Viens no veidiem, kā nodrošināt pieejamību projekta ietvaros radītajam studiju kursam/modulim, ir piedāvāt iespēju to apgūt citu augstskolu studējošajiem. Šādā gadījumā samaksu par studiju kursa vai moduļa apgūšanu (piemēram, citā augstskolā apgūstot B vai C daļas izvēles digitālas specializācijas studiju kursus) nosaka atbilstoši attiecīgās augstskolas noteiktajai maksai par kredītpunktu augstskolu savstarpējo norēķinu ietvaros, neparedzot par to papildu samaksu.* |
| 2021. gada pavasarī COVID19 programmas projekta ARTSS (Perspektīvās tehnoloģijas noturīgiem un drošiem servisiem VPP-COVID-2020/1-0009) RTU, ViA, un LiepU sagatavoja ziņojumu ""Priekšlikumi mācīšanās analītikas monitoringam augstākajā izglītībā"". Vai 14.1.1.1 projektu konkurss ietver mācību analītiku, vai arī mācīšanās analītika būs ietverta citā projektu konkursā? | *Mācību analītikas risinājumu ieviešana ir atbalstāma saskaņā ar MKN 18.4.p. “mācību procesa datu ieguves un analīzes risinājumu (learning analytics) ieviešana, tai skaitā pielāgošana un modernizēšana* |
| Vai būtu atbalstāma, piem., Bloomberg Lab izveide abonējot piekļuves datiem, datu analīzes rīkiem utml. | *Abonements datu pieejamībai, datu analīzes rīkiem u.tml., ir atbalstāms, ja tas ir saistīts ar konkrētiem projektā pārņemamiem digitālajiem risinājumiem. Tikai abonements – nē.* |
| Kā atklāta projektu atlases konkursa ietvaros var notikt projekta satura saskaņošana starp citu projektu partneriem, lai nodrošinātu satura nepārklāšanos? Kāda būs loģistika un tehnoloģiskie risinājumi starp projektiem realizācijas laikā un ilgtspējas laikā?  Lūdzu skaidrot, kā plānota loģistika starp projektiem, ja tiek prasīta nepārklāšanās tēmās. Kredītpunkta izmaksas dažādām programmām un augstskolā, tai skaitā privātajām? | *Skaidrojam, ka projekta iesniegumā ir jānorāda, vai projekta iesniedzējs (augstskola A) un sadarbības partneri (augstskolas B un C) plāno iesaistīties citos šī pasākuma projektos un, ja tas tā ir, tad* ***ir jāsniedz informācija par katru augstskolu (A, B un C), norādot, kāda ir šo augstskolu citos projektos plānoto darbību tematiskā ievirze,*** *lai gūtu pārliecību, ka tās saturiski nepārklāsies. Šāds mehānisms nodrošinās, ka ikviena augstskola vairākos projektos saturiski nedarīs vienu un to pašu un* ***projekti nebūs savstarpēji saistīti*** *(lai mazinātu risku, ka viena projekta iesnieguma neapstiprināšanas gadījumā tiktu apdraudēta cita projekta īstenošana).*  *Attiecībā uz loģistiku un tehnoloģiskajiem risinājumiem starp projektiem realizācijas laikā un ilgtspējas laikā, tas ir projekta iesniedzēja un sadarbības partneru kompetences jautājums.* |
| Īstenošanas nosacījumi | |
| Kādiem mērķiem var iesaistīt papildus sadarbības partnerus? | *Paredzēts, ka papildus sadarbības partneri – zinātniskas institūciju, publiskas vai privātas organizācijas, ārvalstu augstskolas, Latvijas augstskolas ‒ projektos iesaistīsies ar to cilvēkresursiem (ekspertīzi, zināšanām) kā projekta īstenošanas personālu, personālam sedzot faktiskās nepieciešamās izmaksas, kas būs pamatotas un pierādāmas, piemēram, atlīdzības izmaksas atbilstoši tirgus līmenim, komandējumu un darba braucienu izmaksas. Līdz ar to sadarbības partneriem – uzņēmumiem, zinātniskajām institūcijām, citām publiskajām vai privātajām organizācijām – netiek radītas ekonomiskās priekšrocības, un attiecīgi to līmenī netiek konstatēta komercdarbības atbalsta sniegšana*  *Attiecībā uz digitālo risinājumu pārņemšamu (nopirkšanu), sadarbības partneri nevar iesaistīt tikai tāpēc, lai no tā tikai nopirktu digitālo risinājumu (finansējuma saņēmējam ar sadarbības partneri nevar rasties tādas tiesiskās attiecības, no kurām izrietētu, ka šis darījums atbilst publiska iepirkuma līguma pazīmēm).* |
| Kāda ir sadarbības partneru loma un loģika projektā, ja koplietošana saprotama plašākā mērogā, t.i., starp projektiem? | *Partnerība projektā dos iespēju apvienot savus spēkus, labākās idejas un intelektuālo potenciālu no vairākām augstskolām un citām institūcijām, bagātinot projektu ar savu pieredzi, kompetenci, kā arī koncentrēt resursus, nodrošinot nepieciešamo jaudu un izveidojot tādu komandu, kas veiksmīgi ieviesīs projektā plānotās digitalizācijas iniciatīvas.*  *Partneru – augstskolu priekšrocība (ieguvums no dalības konkrētajā projektā) var izpausties gan tajā aspektā, ka tās tiešā veidā iesaistās projekta darbību īstenošanā, kas primāri ir vērstas tieši uz šo augstskolu vajadzībām, kā arī tajā apstāklī, ka partneris no projekta var finansēt ar koplietošanas risinājumu ieviešanu saistītās izmaksas, tai skaitā tehniskā aprīkojuma iegādi, licences, datu centru jaudas palielināšanu.* |
| Vērtēšana/ Lēmumu pieņemšana | |
| Pēc kāda principa tiks pieņemts lēmums, kurus projektus atbalstīt, ja projektu skaits, kas sasniedz maksimālo punktu skaitu un ir ar plašu partnerību, būs lielāks nekā pieejamais finansējums? | *Projekta iesniegumiem, izmantojot kvalitātes kritērijos piešķirto vērtējumu, tiek aprēķināta* ***kvalitātes kritēriju vērtējumu kopsumma, ņemot vērā katra kritērija vērtējuma svaru****.*  *Pēc vērtēšanas projekti tiek sarindoti prioritārā secībā pēc aprēķinātās kvalitātes kritēriju vērtējumu kopsummas:*   * + *atbalstu sākotnēji sniedz projekta iesniegumam ar piešķirto* ***augstāko kvalitātes kritēriju vērtējumu kopsummu****;*   + *ja pēc sākotnēji atbalstīto projektu iesniedzēju apstiprināšanas ir pieejams finansējums, atbalstu sniedz nākamajam projekta iesniegumam ar augstāko kvalitātes kritēriju vērtējumu kopsummu;*   + *ja vairākiem projektu iesniegumiem piešķirta vienāda kvalitātes kritēriju vērtējumu kopsumma, priekšroka ir:*      - *projekta iesniegumam, kas saņēmis augstāku punktu skaitu kvalitātes* ***kritērijā******Nr.3.2****.;*     - *gadījumā ja vairākiem projektu iesniegumiem piešķirts vienāds punktu skaits kritērijā Nr.3.2., priekšroka ir projekta iesniegumam, kas saņēmis augstāku punktu skaitu kvalitātes* ***kritērijā Nr.3.1****.;*     - *gadījumā ja vairākiem projektu iesniegumiem piešķirts vienāds punktu skaits kritērijā 3.2., priekšroka ir projekta iesniegumam, kas saņēmis augstāku punktu skaitu kvalitātes* ***kritērijā Nr.3.4****.* |
| Kā pamatot dubultfinansējuma riska neesamību? | *Projekta iesniegumā īsi jāapraksta, kādas līdzīgas (ja attiecināms) darbības ir īstenotas citos ES fondu u.c. projektos. Ja tas labāk paskaidro dubultfinansējuma neesamību, projektā var aprakstīt līdzīgos un atšķirīgos aspektus iepriekš jau ieviestajiem risinājumiem ar 14.1.1.1.pasākumā plānoto.* |
| Kā tiks vērtēti projekta pieteikumi, ja piemēram, 2 konsorcijiem būs līdzīgas idejas | *Projekta atbilstību kvalitātes kritērijiem 3.2.-3.5., par ko tiek piešķirts vērtējums punktos, vērtēs ārvalstu eksperti. Projekti konkurēs atklātā konkursā neatkarīgi no tematikas, t.sk. līdzības vairākos projektu iesniegumos.* |
| Vai pareizi saprotu, ka pēc kvalitātes kritērijiem max punktu skaits tiek piešķirts par visu piecu digitālo kompetenču apguvi (3.1.1.) viena st.kursa/moduļa ietvaros | *Projektam piešķirami 5 punkti,* ***ja projekts stiprina*** *visu* ***piecu*** *kompetenču jomu apguvi ne zemāk kā 5.apguves līmenī.* |
| Attiecināmās izmaksas | |
| Ja kursu docēšana tiek apmaksājam no projekta un tie tiek ieskaitīti studiju programmā, vai tas nav uzskatāms par dubulto finansējumu? | *Kursu docēšana kā tāda netiek apmaksāta no projekta, tas ir, docētājs nevar saņemt atlīdzību no projekta par darbu, kas esošo pienākumu ietvaros jau tiek apmaksāts no augstskolas budžeta. Vienlaikus docētājs var saņemt atlīdzību no projekta, ja viņš ir iesaistīts projektā kā īstenošanas personāls, kas projektā veic konkrētus uzdevumus, piemēram, adaptē studiju saturu, izstrādā atbilstošu metodiku, testē to pielietošanu praksē, aprobē jauno saturu, tai skaitā strādā ar studentiem (piemēram, studentu pilotgrupām), izstrādā priekšlikumus satura un metožu pilnveidošanai. Līdz ar to docētāji kā projekta īstenošanas personāls no projekta var saņemt atlīdzību par darbu ar studentiem* ***jaunā satura ieviešanā****.*  *Vēršam uzmanību, ka finansējuma saņēmējam, plānojot projekta personāla atlīdzības izmaksas, ir jānodrošina dubultā finansējuma riska neiestāšanās* |
| Vai projektos var paredzēt gatavu risinājumu iegādi? | *Projektos var paredzēt gatavu risinājumu (digitālā satura un digitālo tehnoloģiju) iegādi un pārņemšanu, attiecināmas ir arī intelektuālā īpašuma tiesību izmantošanas licences līguma un franšīzes līguma iegādes izmaksas* |
| Vai projektā var iegādāties digitālo risinājumu ieviešanai un attālinātu mācību nodrošināšanai nepieciešamo tehnisko nodrošinājumu - kvalitatīvi portatīvie datori docētājiem, ierakstu studijas iekārtošanai nepieciešamie materiāli un tehnika, specifisks materiāltehniskais nodrošinājums, piem. manekens ar imitētām brūcēm, jutīguma sensoriem, utml. | * ***kvalitatīvi portatīvie datori docētājiem, un attālinātu mācību nodrošināšanai*** *– nav atbalstāmi, jo šie digitālie risinājumi nesekmēs studējošo digitālo prasmju attīstīšanu, bet gan palīdzēs augstskolas personālam būt mobiliem un nodrošinās iespēju strādāt attālināti, kas nav šī SAM uzdevums.* * ***ierakstu studijas iekārtošanai nepieciešamie materiāli un tehnika*** *– nav atbalstāmi, jo, līdzīgi kā iepriekšējie risinājumi, nesekmē MK noteikumu 17.1.p. paredzēto.* * ***manekens ar imitētām brūcēm, jutīguma sensoriem, utml****. – šis iespējams neattīsta digitālas prasmes, bet varbūt ir iespējams interpretēt kā  inovatīvu digitālo tehnoloģisko risinājumu integrēšana studiju saturā, tai skaitā praktisko un pētniecisko darbu īstenošanai jaunā digitālā satura ieviešanā. Viennozīmīgi atbildēt, vai izmaksas ir attiecināmas un darbības atbalstāmas, nevar, jo tas jāskatās kontekstā ar saturu, ko plānots uzlabot. Šajā pasākumā uzsvars ir uz studiju satura pilnveidošanu digitālo prasmju uzlabošanai (tas var īstenoties arī caur praktisko izpēti, jo saturs nav tikai teorijas apgūšana, bet arī praktiskās iemaņas), bet tehniskais aprīkojums ir atbalstāms tikai tad, ja tas ir nepieciešams šī satura apgūšanai.* |
| Ņemot vērā, ka augstskolas kā partnerus var piesaistīt privātajām vai publiskajām organizācijām, kā arī ārvalstu augstskolas, vai šo partneru iesaisti ir iespējams finansēt no projekta attiecināmā izmaksām. Kāda ir sadarbības partneru (jo īpaši dažādu organizāciju un ārvalstu augstskolu) finansēšanas kārtība? | *Sadarbības partneru (arī privātās vai publiskajās organizācijas, kā arī ārvalstu augstskolas) iesaisti ir iespējams finansēt no projekta līdzekļiem.*  *Sadarbības partnerim deleģē noteiktas funkcijas (pienākumus un tiesības) projektā atbilstoši pasākuma SAM MK noteikumos noteiktajām atbalstāmajām darbībām. Piemēram, partneris palīdz pārņemt savu digitālo risinājumu un pielāgot to attiecīgo augstskolu vajadzībām (konsultē), par ko saņem attiecīgu samaksu (sadarbības partnera institūcija saņem atlīdzību par projektā veiktajiem uzdevumiem).*  *Sadarbības partnerim no projekta ir jāmaksā par veiktajiem uzdevumiem atbilstoši viņa veiktā darba pašizmaksai (atbilstoši faktiskajām izmaksām, bez uzcenojuma).*  *Sadarbības partnera finansēšanas kārtību saskaņā ar MK noteikumiem Nr.784* “*Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014.–2020.gada plānošanas periodā” ir jāatrunā sadarbības līgumā.* |
| Projekta iesnieguma aizpildīšana/ Pielikumi | |
| Ņemot vērā, ka projekta iesniegumā jāpamato, ka projekta īstenošanas laikā un pēc īstenošanas projekta iesniedzēja un sadarbības partnera (Latvijas augstskolas) institūcijā regulāri tiks veikts digitalizācijas institucionālais pašvērtējums, adaptējot Eiropas Universitāšu asociācijas (EUA) piedāvāto ietvaru. Kur ir pieejams minētais EUA ietvars? | *Eiropas Universitāšu asociācijas (EUA) piedāvāto ietvaru var atrast šajā mājaslapā:*  [*https://eua.eu/downloads/publications/digi-he%20desk%20research%20report.pdf*](https://eua.eu/downloads/publications/digi-he%20desk%20research%20report.pdf) |
| Vai projekts var norādīt sinerģiju ar citu šajā pašā atlasē iesniegtu projektu, atsaucoties uz cita projekta plānotajiem iznākuma rādītājiem. Šādu projektu plāno iesniegt projekta partneris | *Nē, projektā* ***nav jānorāda sinerģija*** *ar citu šīs atlases projektu, jo projektiem nav jābūt savstarpēji saistītiem. Vienlaikus projektā ir* ***jānorāda nepārklāšanās ar citiem šīs atlases projektiem****, kuros ir pieteicies projekta iesniedzējs un sadarbības partneris. Kritērijs Nr.2.5. nosaka, ka “Projekta iesniegumā ir pamatota plānoto darbību saturiska nepārklāšanās ar citu 14.1.1.1. pasākuma projektu iesniegumu atlases ietvaros iesniegto pieteikumu (projekta iesniegumu) plānotajām darbībām, ja projekta iesniedzējs un sadarbības partneris plāno piedalīties citos 14.1.1.1. pasākuma projektos.*  *Attiecībā uz iznākuma rādītāju:* ***katra projekta iznākuma rādītājā*** *(augstskolu skaits, kas ieviesušas digitalizācijas iniciatīvas)* ***ieskaita arī sadarbības partneru augstskolas****, bet 14.1.1.1. pasākumā kopumā iznākuma rādītājs (MK noteikumos norādītais - 7 augstskolas) veidosies no unikālo augstskolu skaita (katra augstskola tiks ieskaitīta vienu reizi).* |
| Ņemot vērā, ka sadarbības partnera apliecinājumu par gatavību piedalīties projekta īstenošanā ir jāiesniedz brīvā formā, kādu informāciju šajā apliecinājumā būtu jāietver? | *Informācija, kuru būtu jānorada* ***sadarbības partnera apliecinājumā par gatavību piedalīties projekta īstenošanā***   * *datums* * *partnera institūcijas nosaukums, reģistrācijas nr.* * *pārstāvja amats, vārds, uzvārds* * *projekta nosaukums (vēl papildu var uzsvērt SAM nosaukumu)* * *kādu uzticēto uzdevumu veikšanā piedalīsies* * *abu partneru paraksti (amats, paraksts, paraksta atšifrējums, datums un sastādīšanas vieta) – var parakstīt ar drošu elektronisko parakstu (tad vietā “paraksts” norāda, parakstīts ar drošu elektronisko parakstu)* |
| Personāls/Partneri | |
| Uz ko attiecas SAM MK notteikumu Nr. 836 17.2. apakšpunktā minētais termins "docētājs"? Tikai akadēmiskais personāls - ievēlētie darbinieki vai arī vieslektori??? | *SAM MK noteikumu 17.2. apakšpunktā ar docētājiem domāti visi augstskolas mācībspēki, neatkarīgi no statusa (gan vēlētie, gan vieslektori, viesdocenti, viesprofesori).* |
| Vai projekta partneris šajā konkursā var būt koledža? | *Koledža (izņemot augstskolu aģentūru)* ***var būt sadarbības partneris*** *14.1.1.1. pasākuma projektā atbilstoši 2021.gada 14.decembra MK noteikumu Nr.836 12.punktā noteiktajam, ka: “.. papildus obligātajiem diviem sadarbības partneriem projekta iesniedzējs projektu var īstenot arī ar vairākiem sadarbības partneriem, tai skaitā citām augstskolām, zinātniskajām institūcijām,* ***privātajām vai publiskajām organizācijām*** *un ārvalstu augstskolām.*  ***Augstskolas aģentūru – koledžu*** *nevar piesaistīt kā projekta sadarbības partneri, vienlaikus projekta iesniedzējam ir jānodrošina, ka projektā ieviestie risinājumi tiks izmantoti arī augstskolas koledžā.*  *Pašas koledžas nevar pieteikt projektu. Vienlaikus projekta iesniedzējam ir rūpīgi jāizvērtē, kādu pievienoto vērtību projektam dos koledža kā sadarbības partneris. Koledžas kā sadarbības partneri projektā var iesaistīties ar saviem cilvēkresursiem, bet nevar saņemt finansiālu atbalstu, piemēram, tehniskā aprīkojuma un licenču iegādē.*  *Pamatojums:*   1. *14.1.1.1.pasākuma* ***mērķa grupa ir augstskolas*** *un rezultāta rādītājs ir* ***augstskolu skaits****, kuras ieviesušas digitalizācijas iniciatīvas, kas veicina mūsdienīgu, inovatīvos tehnoloģiskos risinājumos balstītu studiju procesu. Atbilstoši MK noteikumu Nr.836 2.1. apakšpunktam augstskola saskaņā ar [Augstskolu likumu](https://likumi.lv/ta/id/37967-augstskolu-likums" \t "_blank) ir valsts vai privātpersonas dibināta un noteiktā kārtībā Latvijas Republikā reģistrēta un akreditēta augstskola.* 2. *MK noteikumu Nr.836 anotācijā ir šāds skaidrojums: “..attiecībā uz sadarbības partneri – zinātnisko institūciju, citu publisko vai privāto organizāciju, paredzēts, ka tās pamatā projektos iesaistīsies ar to cilvēkresursiem (ekspertīzi, zināšanām) kā projekta īstenošanas personālu, personālam sedzot faktiskās nepieciešamās izmaksas, kas būs pamatotas un pierādāmas”.*   *Līdz ar to sadarbības partneris, kas ietilpt kategorijā “publiskas vai privātas organizācijas”,* ***nevar saņemt finansiālu labumu no projekta, piemēram, tehniskā aprīkojuma vai licenču iegādei.*** |
| Kādi ir nosacījumi attiecībā uz starptautisko partneru piesaisti? Tai skaitā, ja augstākās izglītības iestāde ir iesaistīta ES finansētā AI attīstības (arī digitalizācijas) konsorcijā, vai šādu partneru iesaiste šajā projektā būtu pieļaujama? Kāda tipa dubultā finansējuma riski būtu jāapsver? | *Ārvalstu augstskolu kā sadarbības partneru iesaiste ir pieļaujama. Taču finansiālu atbalstu tehnoloģisko risinājumu izstrādei tā saņemt nevarēs. Tā iesaistās ar saviem cilvēkresursiem, kas attiecīgi saņem atlīdzību par projektā veiktajām darbībām.* |
| Projektu iesniedz "X" AII ar sadarbības partneri "A" un "B". Vai "A" var iesniegt savu projektu, sadarbības partneros izvēloties citus partnerus, piem. "K" un "L"? | *Partneri var iesniegt arī savus risinājumus ar citiem partneriem, galvenais, lai darbības nepārklājas citos projektos* |
| Vai atlases nolikumā minētajiem 2 sadarbība partneriem - augstskolām - ir jābūt Latvijas augstskolām vai viena var būt ārvalstu augstskola? | ***Obligātie*** *sadarbības partneri var būt tikai Latvijas augstskolas, bet* ***papildus*** *var piesaistīt arī ārvalstu augstskolas.*  *SAM MK noteikumu 12. punktā teikts, ka projekta iesniedzējs projekta iesniegumu iesniedz un projektu īsteno ar vismaz diviem sadarbības partneriem – augstskolām, savukārt SAM MK noteikumu 2.1. apakšpunkts nosaka, ka augstskola – saskaņā ar Augstskolu likumu valsts vai privātpersonas dibināta un noteiktā kārtībā Latvijas Republikā reģistrēta un akreditēta augstskola.* |
| Kādi ir privāto augstskolu piesaistes ierobežojumi, kam jāpievērš uzmanība? | *Uz privātajām augstskolām attiecas tieši tie paši nosacījumi, kas attiecās uz valsts augstskolām. MK noteikumu 2.1. apakšpunkts nosaka, ka augstskola – saskaņā ar Augstskolu likumu valsts vai privātpersonas dibināta un noteiktā kārtībā Latvijas Republikā reģistrēta un akreditēta augstskola.* |
| Uz kāda līguma pamata var piesaistīt projekta īstenošanas personālu | *Projekta īstenošanas personālu bez* ***darba līguma****, var piesaistīt uz* ***uzņēmuma līguma*** *pamata. MK noteikumu 20.6. punkts nosaka, ka attiecināmas ir pakalpojumu izmaksas 17.1.apakšpunktā minēto darbību īstenošanai, bet 17.1.apakšdarbība ietver digitālo prasmju satura, metodikas utt. izstrādi utt. Arī projekta iesnieguma 3.pielikumā “Projekta budžeta kopsavilkums” ir iekļautas budžeta pozīcijas Nr.2.1.2. un Nr.3.1.2, kas paredz projekta vadības un īstenošanas personāla atlīdzības izmaksas, kas radušās uz uzņēmuma līguma pamata.* |
| Projekta rezultātu uzturēšana un ilgtspējas nodrošināšana | |
| Par kādiem līdzekļiem jānodrošina projektā sagatavotā koplietojamā un atvērtā uzturēšanu un atjaunošanu pēc projekta beigām? Ja studiju kursa realizācijai ir nepieciešama kāda licence un tā netiek turpmāk finansēta no projekta, tad kas ir tas, kas tiek nodots koplietošanai ar atvērto pieeju. Vai tie ir nedzīvi materiāli, kas zaudē aktualitāti tūlīt pēc projekta beigām? | *Projekta iesniedzējam ar sadarbības partneriem ir jāvienojas, kā pēc projekta beigām tiks nodrošināta projekta rezultātu ilgtspēja, tai skaitā licenču atjaunošana (šos nosacījumus var paredzēt sadarbības līgumā). Ja projektā radīto saturu un citus risinājumus izmanto citas augstskolas, kas nav projekta sadarbības partneri, un tas* ***projekta iesniedzējam rada papildu izmaksas (tehnoloģiju uzturēšanas izmaksas, licenču atjaunošana), tad var noteikt prasību citām augstskolām segt šīs izmaksas*** *(faktiskās izmaksas).* |
| Kā viena augstskola var nodrošināt kursa docēšanu visai valstij? Vai kursi ir domāti tikai patstāvīgi apgūstami, bez pasniedzēja iesaistes? | *Augstskola var piedāvāt iespēju citu augstskolu studējošajiem apgūt projekta ietvaros radīto (adaptēto) studiju kursu/moduli (iespēju robežās), bet tas nenozīmē, ka būtu jānodrošina šī kursa docēšana visai valstij.*  *Tas, kādā veidā būs apgūstami studiju kursi (ar vai bez pasniedzēju iesaistes), ir projekta iesniedzēja un sadarbības partneru kompetences jautājums.* |
| Gadījumā, ja iepērkam Edex vai līdzīgas platformas kursus, kā tad nodrošināt ilgtspēju? Izmaksas vienam modulim ir ļoti augstas. Kā pārliecināties, ka studējošais ir tas, kurš ir apguvis studiju kursu? Vai tā ir labā prakse, kas kursus atzīst par studiju programmas saturu? Edex kursus bez sertifikāta var apgūt bez maksas, ja ir vajadzīgas zināšanas katrs var mācīties.  Vai saistībā ar digitalizāciju tiek sagaidīts, ka neformālās izglītības kursi tiks iekļauti formālajā izglītībā? | *Projekta nav atbalstāma edX vai citās mācību platformās apgūto kursu un iegūto sertifikātu pielīdzināšana (neformālās izglītības rezultātu pielīdzināšana) un iekļaušana formālajā izglītībā. Vienlaikus no projekta ir atbalstāma edX vai citās mācību platformās pieejamo kursu tulkošana, pielāgošana, integrēšana sava studiju kursa ietvaros (lai bagātinātu un papildinātu saturu), iegādājoties attiecīgas atļaujas (licences) no šo kursu īpašnieka šādu darbību veikšanai un veicot par to samaksu no projekta.*  *Projekta rezultātu ilgtspēja ir projekta iesniedzēja atbildība. Projektu* ***vērtēšanas kritērija Nr.3.5.3****. piemērošanas skaidrojumā ir teikts, ka projekta iesniegumā ir aprakstīts, kā tiks nodrošināta projekta ietvaros veikto pasākumu un rezultātu ilgtspēja pēc projekta noslēguma, tai skaitā paredzēts, ka iegādātās infrastruktūras uzturēšanas izmaksas un iegādāto licenču atjauninājuma izmaksas pēc projekta pabeigšanas* ***tiks segtas no projekta iesniedzēja līdzekļiem*** |